Μαρία Θηρεσία της Αυστρίας (1801–1855)

Η Μαρία Θηρεσία (γερμ. Maria Theresia von Habsburg-Lothringen, prinzessin von Toskana, 21 Μαρτίου 1801 - 12 Ιανουαρίου 1855) από τον Οίκο των Αψβούργων-Λωρραίνης ήταν Αρχιδούκισσα της Αυστρίας και Πριγκίπισσα της Τοσκάνης, που από το γάμο της με τον Κάρολο Αλβέρτο της Σαρδηνίας έγινε Βασίλισσα της Σαρδηνίας το διάστημα 1831-1849.

Βιογραφία
Η Μαρία Θηρεσία Φραγκίσκη Ιωσηφίνα Ιωάννα Βενεδίκτη ήταν η δεύτερη κόρη του Φερδινάνδου Γ΄ της Τοσκάνης και της Λουίζας των Βουρβόνων-Δύο Σικελιών, κόρης του Φερδινάνδου Α΄ των Δύο Σικελιών. Γεννήθηκε στη Βιέννη στις 21 Μαρτίου 1801, κατά τη διάρκεια της εξορίας των γονιών της, εξαιτίας της εισβολής του Ναπολέοντα Βοναπάρτη στην Τοσκάνη.

Το 1831, ο Κάρολος Φήλιξ της Σαρδηνίας απεβίωσε, με αποτέλεσμα να ανέβει στο θρόνο της Σαρδηνίας ο 2ος εξάδελφός του Κάρολος Αλβέρτος. Έτσι, η Μαρία Θηρεσία απέκτησε τον τίτλο της Βασίλισσας της Σαρδηνίας.

Οικογένεια
Παντρεύτηκε στη Φλωρεντία, στις 30 Σεπτεμβρίου 1817, τον Κάρολο Αλβέρτο της Σαρδηνίας και είχε τέκνα:
 Βίκτωρ Εμμανουήλ Β΄ (1820 - 1878), Βασιλιάς της Σαρδηνίας και μετά της Ιταλίας.
 Φερδινάνδος (1822 - 1855), 1ος Δούκας της Γένουας.
 Μαρία Χριστίνα (1826 - 1827).

Πηγές
 Calendario generale pe' regii stati. Ministry of the Interior, Kingdom of Sardinia. 1847.

Παραπομπές

Βασιλομήτωρ
Πριγκίπισσες της Αυστρίας
Οίκος των Αψβούργων-Λωρραίνης
Πριγκίπισσες του Καρινιάνο
Πριγκίπισσες της Σαβοΐας
Βασίλισσες της Σαρδηνίας